title: Iota Horologii
text: Ur steredenn velen heñvel a-walc'h ouzh an Heol eo Iota Horologii. Er steredeg an Horolaj emañ, war-dro 50 bloavezh-gouloù diouzh an Douar. An hevelep mas hag an Heol he deus met 50% skedusoc'h eo. Un damramz e veze graet diouti gwechall met an darn vrasañ eus ar glaskourien he renk e-touez ar steredennoù korr bremañ. Ur steredenn GO he rummad eo.
  
  N'eus anv hengounel ebet gant Iota Horologii rak ne c'heller he gwelout nemet eus an hanterzouar-Su.
  
  He c'hromosfer a zo oberiusoc'h eget hini an Heol, ar pezh a c'hellfe talvezout eo Iota Horologii yaouankoc'h egetañ. Ar steredenn dostañ ouzh Iota Horologii eo Chi Eridiani, ur steredenn ramz 7,3 bloavezh-gouloù diouti.
  
  Koskoriad planedennek 
  
  Un ezplanedenn a oa bet kavet war-dro Iota Horologii e 1998, Iota Horologii b, hec'h anv. Treiñ a ra tro-dro da Iota Horologii e 311 deiz hag ur mas eus 1,94 Yaou he deus d'an nebeutañ.
  
  Tost ouzh harz diabarzh ar c'helchiad annezus emañ Iota Horlogii b, met zoken ma'z eus loarennoù ganti - ar pezh n'eo ket sur - re c'hor int moarvat da gaout buhez warno.
  
  Iota Horologii el lennegel 
  
  Er romant skiant-faltazi Iota Cycle gant Russel Lutz eo trevadennet ha douarekaet Iota Horologii. Er romant-se he deus Iota Horologii c'hwec'h planedenn, Iota Horologii b an eil.
  
  Liammoù diavaez (e saozneg) 
  
   SIMBAD: HD 17051 -- High proper-motion Star
   Extrasolar Planets Encyclopedia: HR 810 + HR 810 b
   Extrasolar Visions: Iota Horologii + Iota Horologii b + Iota Horologii Dust Disk
   ESO: Kavadenn Iota Horologii b
   ESO: Kavadenn ar blanedenn poultr
   SolStation: Iota Horologii
  
  Gwelet ivez 
   HD 28185
   51 Pegasi
   Ezplanedenn
  
  Ezplanedennoù
  Stered
  Steredoniezh